Ilisimatusarfiup siulersuisuisa ataatsimiinnerannik eqikkaaneq

Novembarip 29-at 2017 nal. 11:00-15:00 (Nunatsinni nal. malillugu)

Campus Ilimmarfik, videokkut ataatsimiittarfik

*Najuuttut: Minik Rosing (via Bluejeans), Karo Thomsen, Anne Marie Pahuus (via Bluejeans), Flemming Nielsen, Malik Hegelund Olsen, Malan Marnersdóttir (via Bluejeans), Mariia Simonsen, Bolethe Olsen, Aka Bendtsen, Nivi Møller-Sørensen, Ross A. Virginia (via BlueJeans), Suzanne Møller, Henriette Rosing, Otto Mikaelsen aamma Clement S. Sonne-Schmidt*

|  |  |  |  |
| --- | --- | --- | --- |
| Imm. Nr. | Ullormut oqaluuserisassat | Bilagit | Eqikkaaneq |

# Aalajangersimasumik sammisassat

|  |  |  |  |
| --- | --- | --- | --- |
| 1 | Ullormut oqaluuserisassanik akuerinninneq |  | *- Akuerineqarput*  *- Isumaqatigiissutigineqarpoq immikkoortut danskisut oqallisigineqaqqaartassasut kingornalu Miniup Ross eqqartorneqartunik tuluttut oqaluttuuttassagaa.* |
| 2 | Attuumassuteqassusermik nalornissuteqarneq  naleqq. siulersuisut suleriaasissaat § 20 imm. 2 siulersuisunut ilaasortat pisussaaffigaat sapinngisamik siusinnerpaamik siulersuisunut paasissutissiinissartik attuumassuteqannginnertik pillugu taamatut pisoqassagaluarpat naleqq. suliassat suliarineqartarnerat pillugu inatsimmi aalajangersakkat. |  | *- Attuumassuteqassusermik nalornissuteqartoqanngilaq* |
| 3 | Maajip 29-anni 2017-imi  kingullermik ataatsimiinnermik eqikkaanermik akuerinnillunilu atsiorneq  Eqikkaanermut allannguutit:   * Bolethe rektorimik atorfinitsitsinissami ataatsimiititaliamut ilaasortanngortinneqarpoq * Karop atii tamarmik atsiorfissamut ilanngunneqarput * Oqaatsinut tunngatillugu naqqiissutit |  | *- Akuerineqarpoq. Eqikkaaneq ilaasortanit sumiiffimmi najuuttunit ataatsimiinnerup kingorna atsiorneqassaaq.* |
| 4 | Siulittaasumit nalunaarutit |  | *- Miniup forskningshub pillugu Danmarkimi videnskabsministeriamik ataatsimeeqateqarneq eqqartorpaa. Tassani oqallisigineqarpoq hub-i akisusariaqarnanilu annertuujusariaqanngitsoq, pingaarnerpaajusorli siullermik tunngavilerneqarnissaa.*  *- Minik Ilisimatusarfiup forskningshubimik qanoq iluaqutiginninniarnerannut tunngasumik siunnersuuteqassaaq siumut atorneqarsinnaajumaartumik.* |
| 5 | Rektorimit nalunaarutit |  | *- Inatsisilerituunngorniarfimmik aningaasaliinermut tunngatillugu naalakkersuisoqarfik oqaatsitigut isumaqatigiissuteqarfigineqarpoq, tamatumalu allaganngortinnissaa sulissutigineqarpoq.*  *- Pinngortitamik ilisimatuussutsimut tunngasunik ilinniakkamut tunngatillugu massakkorpiaq ”taamaallaat” ukiunut marlunnut akuersissuteqarpoq. Sivitsorneqarnissaa sulissutigineqarpoq. Ilinniagarli 2018-imi aallartinneqarsinnaassanngilaq, ilimanarnerulluni aatsaat 2019-imi aallartinneqarsinnaassasoq.*  *- Ilinniartitsisunngorniarfimmik aaqqissuussinermut tunngatillugu nutaamik piffissaliussisoqarpoq, tassa januaarip 30-annut.*  *- Oqallisigisineqarpoq qanoq ikiuisoqarsinnaanersoq aaqqissuussaq piffissaq eqqorlugu naammassineqarniassammat. Tapiiffigineqarnissamut sunik periarfissaqarpa, qanorlu avataanit ikiortitsigissaagut?*  *- Aammali pingaartinneqassaaq aaqqissuussamik suliaqartussat tamatumunnga akisussaaffeqalernissaat.*  *- Oqallisigineqarpoq Ilinniarfissuaq Ilisimatusarfiup sinneranut ilaasutut qanoq misigitiginersoq. Rektorissap tamanna immikkut suliassaasa ilagissavaat.*  *Taamatuttaaq ilaatitsilerneq pitsanngorsarneqarsinnaavoq avatangiisinik pitsanngorsaanikkut.*  *- Ilinniakkanik aaqqissuussassatut siunnersuut maanna atuuttoq siulersuisunut nassiunneqarpoq.*  *- Ilimmarfimmi logistikkimik inissaaleqinermillu isumakuluutigineqartunut tunngatillugu innersuussutigineqarpoq massakkorpiaq bookingsystemi nutaaq misissorneqartoq. Tamanna ininik inniminniinermik ajornaallisaataassaaq.*  *- Ilisimatusarfik universitetinut inatsisissatut ilinniaqqiffinnullu inatsisissatut siunnersuutit nutaat pillugit tusarniaavigineqarpoq.*  *- Pisortaqatigiinni eqqartorneqarsimapput databasemik alakkaasinnaaneq universitetilu taakkuninnga alakkaasinnaanissaannut aningaasatigut suut eqqarsaatigisariaqarnersut.*  *- Taamatuttaaq eqqartorneqarput ilisimatuut namminneq saqqummersitaannik databaseqarnissamut periarfissat, immaqa universitetip nittartagaa aqqutigalugu.*  *- Erseqqissarneqarpoq tamatuminnga aaqqiissuteqarnikkut aamma eqqarsaatigineqartariaqartoq ilinniartut siornatigut ilinniartuusimasut bachelorinngorniutaannik alakkaasinnaatinnissaat.* |
| 6 | Aningaasaqarneq – Perioderegnskab + Missingersuutit  Naalakkersuisoqarfik aningaasaqarnermut inatsimmik inaarutaasumik saqqummiussisimanngilaq, taamaammat 2018-imut missingersuutini allannguuteqalaarsinnaavoq |  | *- Missingersuutini indeksi tassaanngilaq 88%, 83%-iuvoq.*  *- Naatsorsuutigineqarpoq ukiup naanerani missingersuutini sinneqartooruteqassasoq 9-10 mio.-nik.*  *Naatsorsuutigineqarpoq tamatumunnga allannguuteqannginnissaa.*  *- Oqallisigineqarpoq missingersuutini sinneqartoorutit sunut atorneqarsinnaanerit.*  *- Siunnersuutigineqarpoq teambuildingimut pikkorissartitsinernullu aningaasanik atuisoqarsinnaasoq, aamma Ilinniarfissuup ilaatilluarnerunissaa siunertaralugu.* |

# Ataatsimiinnermik kingullermik malittarinninneq

|  |  |  |  |
| --- | --- | --- | --- |
| 7 | Siulersuisut imminnik naliliinerat  Siulersuisunut ilaasortat siulersuisut suliaannik naliliinermut skemalianik nassiussipput |  | *- Miniup naliliissutit tiguai.*  *Anguniakkanik anguniaaneq pillugu naliliissutit pitsaanerusinnaapput.*  *- Minik nassiussissaaq sukumiinerusumik oqallisiginninnissamut iluaqutaasinnaasumik.* |
| 8 | Ilinniartussanik tigusineq 2017   * Siulersuisunut ilaasortanit siunnersuutaasinnaasut: Ilinniartut tiguneqartartut naammassisullu amerlanerulersitsinissamut siunnersuutit. * Naatsorsueqqissaartarfimmit kisitsisit ilinniakkat atuuttut, aallartinneqartut, naammassineqartut unitsinneqartullu pillugit (Ilinniartunik sullissivik kingusinnerusukkut sukumiinerusumik naatsorsuisinnaanera neriuutigineqarluni) |  | *- Oqallisigineqarpoq pitsaanerusumik Matrikeleqarnissaq pisariaqartinneqartoq, imaluunniit nutaamik studieadministrationssystemeqalersinnaasoq. Pisariaqartinneqarpoq naatsorsukkanik kisitsisinillu aallersinnaanissaq ilinniakkamik aallartitsinissamut piareersimasoqarpiannginnerata sulilernerillu unittoqartarneranut qanoq sunniuteqartiginerannik takutitsisunik.*  *Taamatuttaaq ilinniakkat assigiinngissutaannik takutitsisunik kisitsiseqarsinnaasariaqarpoq.*  *- Oqallisigineqarpoq naammassinnittoqartarneranik misissuisoqarsinnaasoq.*  *- Malan systemi Savalimmiuni atorneqartartoq pillugu paasissutissanik pissarsiniarsarissaaq.*  *- Siulersuisunit kissaatigineqarpoq matrikelimut taartaasinnaasunik periarfissanillu nalunaarsuisoqarnissaa.*  *- Taamatuttaaq kissaatigineqarpoq unitsitsisartunik misissuinissamut periarfissanik nalunaarsuisoqarnissaa, universiteti imaluunniit suliffeqarfiup avataaneersut misissuisuullutik.* |
| 9 | Ilinniartitsisunngorniarfimmik aaqqissuussaq nutaaq  Piffissamik pilersaarummik malittarinninneq killiffillu |  | *- Pisortaqatigiit ataasinngornermi tulliuttumi naapeqatigiissapput ilinniartitsisunngorniarfimmik aaqqissuussap ikiorserneqarlunilu piukkunnarsarneqarnissaanut sunik iliuuseqartoqarsinnaanersoq eqqartorniarlugu, tamannalu ukiumi tamatumani aningaasatigut tapersersorneqarsinnaavoq*  *- Siulersuisut allakkatigut nutaanerpaanik paasissutissinneqartassapput ingerlaannaq ikiorneqartoqartariaqarpat.* |

# Oqallisigisassat

|  |  |  |  |
| --- | --- | --- | --- |
| 10 | Siulersuisut siuliinik eqikkaaneq killiffimmillu eqqartuineq Mariiamit |  | *- Ataatsimiinnissap tullissaani tamanna eqqartorneqarumaarpoq siulersuisut imminnik naliliinerannut ilagitillugu, anguniakkat suut anguneqarsimanerannik malittarinninniarluni.* |
| 11 | Namminersorlutik Oqartussat pikkorissarfissanik ilinniaqqiffissanillu neqeroorutaat Karomit  Ilisimatusarfiup ilinniakkanik neqeroorutigisinnaasaanik ineriartortitsineq.  Namminersorlutik Oqartussat kursusinik assigiinngitsorpassuarnik neqeroorutissaqarput, sulisunuinnaanngitsoq, aammali suliffeqarfinnut Namminersorlutik Oqartussat ataanniittunut. Tamanna atuukkunnaarsikkiartuaarneqarsinnaava ilinniarfeqarfiit tuniniaasuullutillu pilersaarusiortuullutillu naammassinnittuullutik.  Malunnartitsinissamik oqaasertaliinissamillu kissaateqarneq: Namminersorlutik Oqartussat allaffissorfiusoq ilinniarfiillu sulianik paasisimannilluarnerat. | Takusinnaavatit qupp. 300-308 aningaasartuutissanut inatsisissatut siunnersuut 2018 Isumaginninnermut atatillugu pikkorissarnermut ilinniaqqinnermullu tunngasut | *- Oqallisigineqarpoq pikkorissarfeqarnersoq universitetip neqeroorutigisinnaasaanik sumiiffinnilu allani allanik pikkorissarfeqarnersoq universitetimi sulisut iluaqutigisinnaasaannik.*  *- Erseqqissarneqarportaaq universitetip pingaarnerpaatissagaa allaanerussutigissagaalu ilinniagaqarneq, tassa imaappoq ECTS pointinik akuerisaassutaasinnaasunik katersinissamut periarfissaqarneq.*  *- Erseqqissarneqarportaaq pikkorissarnernik neqerooruteqartoqassappat Ilisimatusarfimmit ilisimaneqassasoq suliffeqarfinnik privatinit pigineqartunik immikkulluunniit suliaqarfiusunik unammillerteqarnissamik kissaatigineqartariaqartoq.*  *- Erseqqissarneqarpoq ilisimatuutut misissuinernik ataqatigiissaarisumik atorfinitsitsisoqarpat taassuma ilinniartitsisut apeqqarissaarfigisinnaagai paasiniarlugu piginnaaneqartoqarnersoq ilinniaqqiffimmik ingerlatsinissamut.*  *- Isumaqatigiissutigineqarpoq Karo nassuiaateqassasoq tullissaanik ataatsimiinnissami oqallisigineqarsinnaasumik.* |
| 12 | Ili ili Akamit   * Spørgeskemat atorlugit misissuineq Ili Ili ilinniartut misissuiffigaat ilinniakkatik ilinniaqqinnissarlu pillugit eqqarsaataannik * Ili Ilip iluminni avatiminnilu nunanilu tamalaani suliaannik paasissutissiineq * Siulersuisunut ilaasortat siulersuisut Ili Ilillu suleqatigiinnissaat pillugit isumassarsiaat |  | *- Akap spørgeskema angusallu eqqartorpai.*  *- Ili Ili suliniuteqarpoq ilinniartunik piumassuseqarnerulersitsiniarluni ilinniakkanillu ataqatigiinnerulersitsiniarluni. Assersuutigalugu workshoppit illoqarfiullu qeqqani ilinniartut katerittarfissaat nutaaq aqqutigalugit.*  *- Ili Ilimit kissaatigineqarpoq ilinniartut pisortaqatigiillu/siulersuisullu akornanni suleqatigiinnerusoqarnissaa.*  *- Taamatuttaaq kissaatigineqarpoq ilinniartunik siunnersuisartumik oqaloqateqariaannaanerunissaq.*  *- Siullermik pisortaqatigiit misissussavaat piffissat ilinniartunik siunnersuisartup sulisarfii piffissamillu siunnersuinissamorpiaq atorneqartartumik annertusaanissamut periarfissat.*  *- Erseqqissarneqarpoq spørgeskemat pisortanut paasissutissatut pingaarutilittut isigineqassasut angusallu siunissami sulinermi iluaqutaalluassasut.*  *- Aalajangersumik oqaatigineqarpoq alumne-foreningimik pilersitsinissaq sulissutigineqartariaqartoq.*  Taamaalillutik ilinniartut suli periarfissaqarnerulissapput siunnersorneqarnissaminnut piumassuseqarnerulernissaminnullu.  - Henriette ilinniartunut allatseqarfimmik, ilinniartunillu siunnersuisartussamorpiaq, aaqqissuussinermik nutaamik saqqummiussissaaq.  - Isumaqatigiissutigineqarpoq tullissaanik siulersuisut ataatsimeeqatigiinnissaanni katerisimaarnissamik aaqqissuussisoqassasoq, ilinniartut periarfissinneqarlutik siulersuisunut ilaasortanik naapitsinissamut.  - Taamatuttaaq pisortaqatigiit ilinniartunik isumalioqatigiissitanik pilersitsinissamut periarfissaq eqqarsaatigissavaat, ilinniartut iluaquteqarniassammata pisortanut attaveqarnissamut.  - Tamatuma saniatigut pisortaqatigiit eqqartorpaat qaammatit tamaasa meeqqat peqataaffigisinnaasaannik ilinniartunik nereqatigiissitsisarnissamut periarfissat piumassuseqarnerulersitsiumalluni ataqatigiinnerulersitsiumallunilu. Tamanna fredagsbarimut taartaasutut isigineqarsinnaavoq. |
| 13 | Aappaagu ataatsimiinnissanik aalajangersaaneq |  | *- Clement Doodle-imik nassiussissaaq aappaagu ataatsimiinnissanik siunnersuutinik.*  *- Nuummi ataatsimiinnermi siulersuisunik sammisassaqartitsinissamut periarfissanik misissuataarisoqassaaq.* |

# Eqikkaanermik atsiuineq

|  |  |
| --- | --- |
| Siulittaasoq Minik Rosing |  |
| Siulittaasup tullia Karo Thomsen Fleischer | *Atsiorneq* |
| Aka Bendtsen | *Atsiorneq* |
| Anne Marie Pahuus | *Atsiorneq* |
| Bolethe Olsen | *Atsiorneq* |
| Flemming Nielsen | *Atsiorneq* |
| Malik Hegelund Olsen | *Atsiorneq* |
| Malan Marnersdóttir | *Atsiorneq* |
| Mariia Simonsen | *Atsiorneq* |
| Nivi Møller-Sørensen | *Atsiorneq* |
| Ross A. Virginia | *Atsiorneq* |
|  | *Atsiorneq* |